שיחה:גלגל (אתר מקראי)

message: שלום
ניסיתי לעצב הכל לבד כמו גדול.
ישנה כפילות מעטה עם הכתוב בערך "משכן גלגל", אך סבורני שמקום הדיון ב'גלגל' הוא כאן, ולכן מקום התיקון הוא בערך "משכן גלגל", יש להשמיט ממנו כל מה שנוגע לעצם המקום גלגל, ולערוך השוואה.פניקס - שיחה 14:57, 9 ביוני 2010 (IDT)

message: נאמר בערך: "ומדברי הנביא הושע נראה כי בגלגל התקיים מקדש ישראלי, בניגוד לאיסור הבמות של ספר דברים (הושע ד' 15, ט' 15, יב' 12. וכן עמוס ד' 4)". יש להפריד בין שני נושאים: איסור עבודה זרה, קרי, פולחן לאלהים אחרים, ואיסור הבמות, שעניינו ריכוז הפולחן לה' ב"מקום אשר יבחר ה'" בלבד. מן המשפט שכתבת משתמע שה"מקדש הישראלי" המדובר היה מקדש לה', כמתחרה למקדש הירושלמי, והושע מתריע על הפרת איסור הבמות. אני חושב שאין זה פשט הפסוקים (ראה בעמוס, שמזכיר את הגלגל בנשימה אחת עם בית אל, שם הקים ירבעם עגלים, ולכאורה גם "בית און" שבהושע, המוזכר בד בבד עם הגלגל, הוא כינוי גנאי לבית אל), וגם לא מתאים לגישת ביקורת המקרא (שאינני אמון עליה כלל וכלל), לפיה הושע ועמוס לא ידעו כלל על איסור הבמות. לכן שיניתי את המשפט. עזר - שיחה 17:11, 9 ביוני 2010 (IDT)
replies: text: : במחילה, גם עגלי ירבעם היו לה', ולא עבר אלא על האיסור של פסל ומסכה. בגלגל היה מקדש לה', כי מוזכר "לפני ה' בגלגל" ומוזכר ששמואל הנביא זבח שם לה'. עמוס מדבר על הבאת המעשרות ועל קיום דיני התורה בגלגל. תיקנתי בגוף הערך בלשון שאינה חד משמעית.
replies: text: :כמו"כ, לא כתבתי שהושע ועמוס הזכירו את חוק ספר דברים, אלא שמעדותם עולה שהיה מקדש. ושזה בניגוד לחוק דברים. אמנם פשט המקראות שבהושע ובעמוס לא מזכיר כלל עבודה זרה, וברור שכוונתם נגד ההקרבה בבמות, ולכן התנגדו למקדש בית אל שהיה לה', וכל חטאו שהיה מחוץ לירושלים וכן שהכהנים שבו לא היו מבני לוי, כמוזכר בספר מלכים פניקס - שיחה 22:43, 9 ביוני 2010 (IDT)
thread_title: איזכור הגלגל בהושע ועמוס

message: לפי החוקרים יש יותר מגלגל אחד.
כנראה שזה היה מושג, ולא כל הארועים שהיו בגלגל היו מזרחית ליריחו. אודלן - שיחה 20:05, 9 ביוני 2010 (IDT)
replies: text: :הזכרתי נקודה זו בערך. ומניתי את המקומות הנוספים שנקראו גלגל. פניקס - שיחה 22:44, 9 ביוני 2010 (IDT)
thread_title:  גלגל כמושג 

message: ככלל יש לדעת שציון כמו שמואל א' טו' לג' (ראו בערך), הוא ציון פסול. הגרש שלאחר טו' ולאחר לג' מורה כאילו טו ו לג הם קיצורי מילים (טור, טוב, טוסקניני,לגנדה, לגימה, לגין, ועוד), כמו רח' = רחוב, שד' = שדרות, והרי הדבר אינו נכון כלל. צ"ל טו, לג בלי גרש, או ט"ו ל"ג עם גרשיים, אך בשום פנים ואופן לא טו' לג'.
גם לכתוב ש"ד במובן שדרות או ר"ח במובן רחוב, פסול לחלוטין, והדבר אף גורם לפענוח מוטעה, שם דבר, שפיכות דמים, שום דבר, ראש חודש, ראשית חכמה, וכדומה.
דומני שרצוי להפיץ שורות אלה במרחבי ה"ויקיפקדיה", כדי למנוע שיבושים.
בברכה,
שאלתיאל תחכמוני
replies: text: :וצ"ע מדוע ל"ג כראשי תיבות אינו פסול, שהרי גם הוא יכול להתפרש כלא גרסינן להיות גדול לאכול ג'חנון וכדו'.לעומת זאת כתיבה בלי שום גרש יכולה לבלבל כאשר משתמשים בציון של פסוק לא או של פסוק יד או של פסוק לב וכדו', לא קרה שום דבר אם גרש משמש גם לקיצור וגם לציון פסוק. אף שמקובל להשתמש במספרים.
--פניקס - שיחה 08:51, 13 בפברואר 2012 (IST)
thread_title:  ציון פסוקים ומראי-מקומות אחרים 

message: העדכון שנעשה היום על ידי, נכתב על ידי הארכאולוג אדם זרטל מגלה וחוקר האתרים, שכתב את המאמר לאחר פנייתי אליו ושלח אותו אלי להעלאה לערך. חנה Hanay • שיחה • מיזם אוניברסיטת חיפה ממשיך 21:10, 13 בפברואר 2014 (IST)
replies: text: חנה Hanay, כל הכבוד על היוזמה. ביקורת - שיחה 21:26, 13 בפברואר 2014 (IST)
thread_title:  כתיבת הערך מחדש. 

message: אינני מבין כיצד השם "גלגל" הוא אונומטופיאי. חנה הסבירה שמדובר ב"אונומטופיאה ויזואלית", מושג שמעולם לא שמעתי עליו, וגם לא הצלחתי להבין מהערך אונומטופיאה במה מדובר. ‏nevuer‏ • שיחה 21:56, 13 בפברואר 2014 (IST)
replies: text: אני לא המצאתי את זאת. בערך אונומטופיה כתוב "אונומטופיה ויזואלית - מילים אשר הגייתן מזכירה תמונה של חפץ או סיטואציה.". הטקסט כאמור לא נכתב על ידי אלא על ידע אדם זרטל. ואין לי ספק שהוא יודע מה הוא כותב. חנה Hanay • שיחה • מיזם אוניברסיטת חיפה ממשיך 22:01, 13 בפברואר 2014 (IST)
replies: text: :כל מילה שמתארת חפץ או סיטואציה מזכירה תמונה של חפץ או סיטואציה... ואולי הכוונה ל"מזכירה" במשמעות "דומה"? אני לא מבין איך אפשר להשוות בין הגייה לתמונה. בכל מקרה, אשמח להסבר כיצד השם "גלגל" הוא אונומטופיאי. ‏nevuer‏ • שיחה 22:44, 13 בפברואר 2014 (IST)
replies: text: ::::(התנגשות עריכה). אם כבר, השם "גַלגל" הוא אונמטופיאי ויזואלית, מהשורש "גל" וכו' וכו'. דווקא הצורה המשתנה "גִלגַל" (ניקוד לא מדוייק), מזכירה את הפועל גלגול, יותר מאשר את הויזואליה של גלים. יהיה אשר יהיה לא נראה לי שזה קריטי להשאיר את זה, ודאי לא בקטע הפתיחה. לא זכורות לי דוגמאות של ערכים שבהם תפסה הבלשנות, מושב עליון שכזה. תקנו אותי. ביקורת - שיחה 22:48, 13 בפברואר 2014 (IST)
replies: text: ::::: ראשית אני חושבת שיש מקום לזה בפסקת הפתיחה. ובנוסף אני מבקשת שתניחו לזה בשלב זה. אני עובדת על קבלת תמונות של לפחות שני גלגלים. וכדי שזה יצליח עדיף לא לגעת בטקסט הזה.  חנה Hanay • שיחה • מיזם אוניברסיטת חיפה ממשיך 23:18, 13 בפברואר 2014 (IST)
סליחה, אבל ראיתי שנכתב גלגל מלשון עגול. מה רע בהסבר המקראי "ויאמר ה אל יהושע היום גלותי את חרפת מצרים מעליכם ויקרא שם המקום ההוא גלגל עד היום הזה" גלגל מלשון גלגול. הורדת חרפת מצרים מעל בני ישראל. שפירושה או הערלה שמבדילה בין עם ישראל לעם המצרי, או כפירושו של רש"י במקום שהמצרים טעו וראו דם הבא על עם ישראל ולא ידעו שמדובר בדם המילה הזו.
 93.173.154.40 14:05, 11 בספטמבר 2014 (IDT)
מסכים, אין שום דבר אונומטופיאי בשם גלגל. מצביע להסיר את הכיתוב המטעה. 5.102.254.19 16:09, 4 בדצמבר 2015 (IST)
thread_title:  שם אונומטופאי 

message: חסר מקור!. על הגלגל שמוזכר ביהושע טו כתוב  כך:  "יש סבירות ניכרת שהגלגל הזה התגלה ב-2013."
מה גילה? איפה? מתי?  5.102.195.206 23:58, 8 במרץ 2016 (IST)
thread_title:  חסר מקור חשוב!!